ኤጀንሲው ሀሰተኛ ትምህርት ማስረጃዎችን ቁጥር የማጣራት ክፍተት እንዳለበት ገለጸ
አዲስ አበባ፡- የሀሰተኛ የትምህርት ማስረጃዎችን ቁጥር አጣርቶ ተገቢውን መረጃ ለመያዝ የአሰራር ክፍት እንዳለበት የከፍተኛ ትምህርት አግባብነትና ጥራት ኤጀንሲ አስታወቀ። በከፍተኛ ትምህርት
አግባብነትና
ጥራት
ኤጀንሲ
የኮሙዩኒኬሽን
ጉዳዮች
ዳይሬክተር
አቶ
ታረቀኝ
ገረሱ
ለአዲስ
ዘመን
እንደገለጹት፤
ኤጀንሲው
በማንኛውም
ጊዜ
ለሚቀርብለት
ማስረጃዎችን
የማጣራት
ጥያቄዎች
ተገቢውን
ምላሽ
አየሰጠ
ይገኛል።
ይሁን
እንጂ
የሚጣሩትን
የትምህርት
ማስረጃዎች
ትክክለኛ
ቁጥር
ለይቶና
መዝግቦ
ለመያዝ
የሚያስችል
የአሰራር
ሂደትን
አልዘረጋም።
እንደ
ዳይሬክተሩ
ገለጻ፤
በየጊዜው
ከሚመለከታቸው
አካላት
የሚቀርበውን
የትምህርት
ማስረጃዎችን
ህጋዊነት
አጣርቶ
ቁጥራቸውን
ለመለየት
በኤጀንሲው የተመቻቸ የዳታ ቤዝ ክፍል የለም። ይህ ክፍተትም በየጊዜው የሚጣሩትን የትምህርት ማስረጃዎች ትክክለኛ አሀዝ መዝግቦ ለመያዝ አስቸጋሪ አድርጎታል። በአሁኑ ወቅት ኤጀንሲው ከተለያዩ ስፍራዎች የሚቀርቡለትን የትምህርት ማስረጃዎች የማጣራት ሂደት በተገቢው ጊዜና በአግባቡ እየመለሰ ቢሆንም ማስረጃዎቹ በቁጥር ምን ያህል እንደሆኑ የሚጠቁም ዝርዝርና በየተቋማቱ ያለውን የመረጃ ልውውጥ የሚያሳይ አደረጃጀትን አልዘረጋም። ዳይሬክተሩ እንደሚሉት፤ ዌብሳይቱ ያለመዘመን ሳቢያ በየጊዜው ከተገልጋዩ የሚነሱ ቅሬታዎችን መመለስ እንዳልተቻለ ተናግረዋል። በተሻለ ቴክኖሎጂ የታገዘ አገልግሎት ያለመኖርና ስራዎችን በሚያቀል ሶፍትዌር ያለመጠቀም ችግርም ለሚያጋጥሙ የአሰራር ክፍተቶች እንደምክንያት የሚጠቀሱ ናቸው። ቀደምሲል ከሳይንስና ኢኖቬሽን ሚኒስቴር ጋር በመተባበር ቴክኖሎጂውን የሚተገብር ሙከራ ስለመደረጉ ያስታወሱት አቶ ታረቀኝ፤ በተቋሙ የሚስተዋሉ ችግሮችንና የአሰራር ክፍተቶችን በመለየትም በባለሙያዎች ለውይይት መቅረቡን ተናግረዋል። በቁጥር መረጃዎች ላይ የሚስተዋሉትን ክፍተቶች መፍታት የኮሙዩኒኬሽን ክፍሉ ኃላፊነት ነው የሚሉት ዳይሬክተሩ፤ ወደፊት አሰራሩን በተሻለ ቴክኖሎጂ ማካሄድ ከተቻለም ተቋማትን በበቂ ሁኔታ ለመቆጣጠርና ሀሰተኛ የትምህርት ማስረጃዎችን በመለየት በተገቢው መረጃ ላይ የተመሰረተ አሰራርን ለመዘርጋት እንደሚቻል ገልጸዋል። የትምህርት ማስረጃዎችን የማጣራት
ሂደት በኤጀንሲውና በሚመለከታቸው
የትምህርት ተቋማት መካከል
እንደሚካሄድ የገለጹት አቶ
ታረቀኝ፤ በሁለቱም ቦታዎች
ተመዝግቦ ያልተገኘ ሰነድም
በሀሰተኛ የትምህርት ማስረጃነት
እንደሚፈረጅ ተናግረዋል። አንዳንድ የግል ተቋማት ፈቃድና እውቅና ለማግኘት ሲሉ ከአንዳንድ መምህራን በኪራይ በሚያገኙት የትምህርት ማስረጃ ቋሚ ተቀጣሪዎች እንዳላቸው በማስመሰል ያስመዘግባሉ ያሉት አቶ ታረቀኝ፤ ቴክኖሎጂው በአግባቡ ከተተገበረ ግን ይህንን መሰል ህገወጥነት ለመከላከል ያግዛል። ማንኛውም ተማሪ በትምህርት ጊዜና ከምረቃ በኋላ አስተማማኝ ሰነድ እንዳለው ለማወቅ ወደ ኤጀንሲው ቀርቦ ማረጋገጥ ይችላል።ይህን ማድረግም የራስ ድርሻን በአግባቡ መወጣት እንደሆነ ተናግረዋል። በአንድ ወቅት በከፍተኛ
መነሳሳት ተጀምሮ የነበረው
የማስረጃ ይጣራልን ጥያቄ
በአሁኑ ጊዜ እየተቀዛቀዘ
መሆኑን የሚገልጹት ዳይሬክተሩ፤
አሁንም ለጉዳዩ ትኩረት
በመስጠት የዘመቻውን ሂደት
መቀጠል እንደሚገባ በመጠቆም
ህገወጥነትን መከላከልም የሁሉም
ዜጋ ኃላፊነት መሆን
እንዳለበት አሳስበዋል።አዲስ ዘመን መስከረም 10/2012መልካምስራ አፈወርቅ